Public procurement notice: Contract Notice
Published: 2021-06-01
Buyer: Περιφέρεια Ιονίων Νήσων - Περιφερειακή Ενότητα Κεφαλληνίας
Country: GR
Contract type: Services
Procedure: Open procedure
CPV classification: 71322000: Civil engineering design services
Estimated value: 297871.28 EUR
Submission deadline: 2021-06-28
Award criteria: The most economic tender

Technical requirements: Η δημόσια σύμβαση αφορά στη μελέτη οριοθέτησης και διευθέτησης του τελευταίου τμήματος του υδρογραφικού δικτύου της υδρολογικής λεκάνης Φαρακλάτων - Διλινάτων - Δαυγάτων του Δήμου Αργοστολίου, πριν από την εκβολή του στη θάλασσα. Το συγκεκριμένο υδατορέμα δέχθηκε τις τελευταίες δεκαετίες διάφορες ανθρωπογενείς πιέσεις, με αποτέλεσμα σήμερα να μην είναι λειτουργικό και να μην ανταποκρίνεται στον αντιπλημμυρικό του ρόλο. Κατά τα λοιπά, σύμφωνα με τα αναλυτικά έγγραφα της σύμβασης. Οι επιμέρους μελέτες με τις αντίστοιχες προεκτιμώμενες αμοιβές είναι:
Το αντικείμενο της μελέτης του έργου είναι η οριοθέτηση και διευθέτηση του τελευταίου τμήματος του υδρογραφικού δικτύου της υδρολογικής λεκάνης Φαρακλάτων - Διλινάτων - Δαυγάτων του Δήμου Αργοστολίου, πριν την εκβολή του στη θάλασσα, όπου παρουσιάζονται συχνά πλημμυρικά φαινόμενα. Το συγκεκριμένο τμήμα του υδατορέματος δέχθηκε τις τελευταίες δεκαετίες οικιστικές και άλλες ανθρωπογενείς πιέσεις, με αποτέλεσμα σήμερα να μην είναι λειτουργικό και να μην ανταποκρίνεται στον αντιπλημμυρικό του ρόλο.
Οι επιμέρους μελέτες που θα συνταχθούν στα πλαίσια της παρούσας δημόσιας σύμβασης μελέτης είναι σε γενικές γραμμές:
— Μελέτη υδραυλικών έργων, κατηγορία 13, η οποία θα περιλαμβάνει υδρολογική μελέτη για την εκτίμηση των πλημμυρικών παροχών και άλλων απαραίτητων δεδομένων, όπως και μελέτες οριοθέτησης και διευθέτησης του τελευταίου πεδινού τμήματος του υδατορέματος, πριν την εκβολή στη θάλασσα, σε ικανό μήκος. Για την κατά το εφικτό μείωση των πλημμυρικών παροχών που κατέρχονται στο τμήμα αυτά θα εκπονηθεί και Γενικό Σχέδιο (Master Plan) Αντιπλημμυρικής Προστασίας που θα αφορά σε όλη τη λεκάνη,
— Μελέτη τεχνικών έργων (στατικών), κατηγορία 8, η οποία θα περιλαμβάνει τον στατικό υπολογισμό των τεχνικών έργων (οχετών) στα σημεία συνάντησης του προς οριοθέτηση και διευθέτηση υδατορέματος με τους βασικούς δρόμους της περιοχής,
— Τοπογραφική μελέτη, κατηγορία 16, κατά μήκος του προς οριοθέτηση και διευθέτηση υδατορέματος και σε επαρκή ζώνη πλάτους, η οποία θα συμπεριλαμβάνει αποτυπώσεις και κτηματογραφήσεις,
— Μελέτη Περιβαλλοντικών Επιπτώσεων, κατηγορία 27, για την οριοθέτηση και τα απαιτούμενα έργα διευθέτησης του υδατορέματος,
— Γεωλογική Μελέτη, κατηγορία 20, κατά μήκος του προς οριοθέτηση και διευθέτηση υδατορέματος και σε επαρκή ζώνη πλάτους,
— Γενικές μελέτες και ειδικότερα το Σχέδιο Ασφαλείας & Υγείας και ο Φάκελος Ασφάλειας & Υγείας (ΣΑΥ – ΦΑΥ), καθώς και τα Τεύχη Δημοπράτησης για τα όλα τα προς υλοποίηση αναγκαία έργα.
Πιο αναλυτικά το αντικείμενο περιγράφεται στα τεύχη του Τεχνικού Αντικείμενου του Φάκελου Δημόσιας Σύμβασης - Υποφακέλου Α (μέρη Ι και II).
Κατά τα λοιπά το τεχνικό αντικείμενο των επιμέρους μελετών, τα διαθέσιμα τεχνικά στοιχεία, οι τεχνικές προδιαγραφές εκπόνησης (Εγκ.-11/2018, ΑΔΑ: 6ΓΝΥ465ΧΘΞ-9ΟΒ και Υ.Α. ΔΝΣβ/1732/ΦΝ466/2019, ΦΕΚ-1047/Β’), οι τοπικές συνθήκες και ιδιαιτερότητες της περιοχής μελέτης και τα ποσοτικά στοιχεία του φυσικού αντικείμενου, αναλύονται στα έγγραφα της σύμβασης (Τεύχος Τεχνικών Δεδομένων κ.λπ.).
Για την οριοθέτηση θα εφαρμοστούν επίσης ο Ν. 4258/14 (ΦΕΚ-94/Α’) «Διαδικασία οριοθέτησης και ρυθμίσεις θεμάτων για τα υδατορέματα» και η ΚΥΑ 140055/13-1-2017 (ΦΕΚ-428/Β’) «Τεχνικές προδιαγραφές σύνταξης του περιεχομένου του φακέλου οριοθέτησης κατ' εφαρμογή της παραγράφου 5 του άρθρου 2 του ν. 4258/2014 - Διευκρινίσεις για την εφαρμογή της διαδικασίας οριοθέτησης».
Δεν υπάρχουν διαθέσιμα στοιχεία από προγενέστερες μελέτες που να έχουν γίνει για το συγκεκριμένο υδατόρεμα κατά το παρελθόν.
Η συνολική προθεσμία της σύμβασης είναι 390 ημέρες από την υπογραφή της σύμβασης και ο καθαρός χρόνος εκπόνησης είναι 255 ημέρες.

Eligibility requirements: Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών 13 (μελέτες υδραυλικών έργων), 8 (στατικές μελέτες), 16 (μελέτες τοπογραφίας), 27 (περιβαλλοντικές μελέτες), 20 (γεωλογικές μελέτες) και 21 (γεωτεχνικές μελέτες και έρευνες), που είναι εγκατεστημένα σε: α) κράτος - μέλος της Ένωσης, β) κράτος - μέλος του Ευρωπαϊκού Οικονομικού Χώρου (ΕΟΧ), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) τρίτες χώρες που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των περιπτώσεων γ’ και δ’ της παρ. 1 του άρθρου 77 του N. 4412/16. Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών. Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών στις παραπάνω κατηγορίες μελετών. Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α’ του N. 4412/16. Προς απόδειξη της καταλληλότητας για την άσκηση της δραστηριότητάς τους: (α) οι προσφέροντες που είναι εγκατεστημένοι στην Ελλάδα υποβάλλουν Πτυχίο Μελετητή ή Γραφείων Μελετών για τις ζητούμενες κατηγορίες μελετών 13, 8, 16, 27, 20 και 21. (β) Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης υποβάλλουν τις δηλώσεις και πιστοποιητικά που περιγράφονται στο Παράρτημα XI του Προσαρτήματος Α’ του N. 4412/2016. (γ) Οι προσφέροντες που είναι εγκατεστημένοι σε κράτος μέλος του ΕΟΧ ή σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, υποβάλλουν πιστοποιητικό αντίστοιχου επαγγελματικού ή εμπορικού μητρώου. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη ζητούμενη δραστηριότητα. Κατά τα λοιπά σύμφωνα με τα αναλυτικά έγγραφα της σύμβασης.

Award value: 297871.28